REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/127-22

05. oktobar 2022. godine

B e o g r a d

Z A P I S N I K

TREĆE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 04. OKTOBRA 2022. GODINE

 Sednica je počela u 11,00 časova.

 Sednicom je predsedavao prof. dr Marko Atlagić, predsednik Odbora.

Sednici su prisustvovali članovi Odbora: dr Živan Bajić, prof. dr Žika Bujuklić, Vojislav Vujić, Nataša Ivanović, prof. dr Branimir Jovančićević, dr Zoran Lutovac, Tatjana Medved, Ratko Nikolić, prof. dr Vladimir Obradović, prof. dr Đorđe Pavićević, Stojan Radenović i prof. dr Jahja Fehratović.

Sednici je prisustvovali Dejan Ignjatović i Gorica Gajić, zamenici članova Odbora.

Sednici su prisustvovali Boško Obradović i Ivan Kostić, narodni poslanici koji nisu članovi Odbora.

 Sednici su prisustvovali predstavnici Ministarstva prosvete, nauke i tehnološkog razvoja: Branko Ružić, prvi potpredsednik Vlade i ministar, prof. dr Marijana Dukić Mijatović, državni sekretar, prof. dr Ivica Radović, državni sekretar, Milan Pašić, pomoćnik ministra, Miloš Blagojević, pomoćnik ministra, Bojan Tubić, pomoćnik ministra, Aleksandra Jović, pomoćnica ministra, Marina Soković, pomoćnica ministra, Saša Lazović, pomoćnik minista, Milutin Đurović, pomoćnik ministra, Jelena Parezanović, savetnica ministra i Zoran Kostić, savetnik ministra.

 Marko Atlagić, predsednik Odbora, otvorio je Treću sednicu Odbora za obrazovanje, nauku, tehnološki razvoj i informatičko društvo i obavestio Odbor da je primio pismeni predlog narodne poslanice Gorice Gajić, zamenice člana Odbora, za dopunu dnevnog reda tačkom 3. koja glasi – „Nezakonite radnje i progon redovnog profesora doktora Branislava Ristivojevića na Pravnom fakultetu Univerziteta u Novom Sadu“. Predsednik Odbora je predložio, pošto Odbor nije dobio nikakav materijal po ovom pitanju, ukoliko je članica Odbora Gorica Gajić saglasna, da se ovaj pisani predlog ne uvrsti u dnevni red, već da se prvo uputi dopis Ministarstvu prosvete, nauke i tehnološkog razvoja u kojem se zahteva da Ministarstvo informiše Odbor po ovom pitanju. Predsednik Odbora je predložio, da se nakon dobijanja zvaničnog odgovora Ministarstva po ovom predmetu, predlog Gorice Gajić uvrsti u dnevni red naredne sednice Odbora. Predstavnici Ministarstva su upoznati sa ovom inicijativom a Služba Odbora će uputiti dopis Ministarstvu, da u skladu sa svojim nadležnostima, Ministarstvo ispita sve okolnosti koje se odnose na zahtev narodne poslanice Gorice Gajić, kako je navela „Nezakonite radnje i progon redovnog profesora dr Branislava Ristivojevića na Pravnom fakultetu Univerziteta u Novom Sadu“ i da o tome Odboru dostave izveštaj u pisanoj formi.

 Predsednik Odbora Marko Atlagić je, nakon usmenog pristanka g-đe Gorice Gajić, stavio na glasanje ovaj predlog. Za usvajanje predloga glasalo je 12 narodnih poslanika, 3 narodna poslanika nisu glasala.

 Predsednik je zaključio glasanje i konstatovao da Odbor nije prihvatio predlog za dopunu dnevnog reda.

 Na predlog predsednika, Odbor je većinom glasova, (13 glasova – ZA, 2 – nisu glasala glasao), usvojio sledeći dnevni red:

1. Razmatranje informacija o radu Ministarstva prosvete, nauke i tehnološkog razvoja za period januar-mart 2022. godine,

2. Razmatranje informacija o radu Ministarstva prosvete, nauke i tehnološkog razvoja za period april-jun 2022. godine.

 Prva i druga tačka dnevnog reda: **1. Razmatranje informacija o radu Ministarstva prosvete, nauke i tehnološkog razvoja za period januar-mart 2022. godine; 2. Razmatranje informacija o radu Ministarstva prosvete, nauke i tehnološkog razvoja za period april-jun 2022. godine**

 Otvarajući prvu tačku dnevnog reda, predsednik Odbora je predložio da se obavi objedinjena rasprava po obema tačkama dnevnog reda, odnosno da se razmatraju obe informacije o radu Ministarstva prosvete, nauke i tehnološkog razvoja a da se vreme predviđeno duplira, u skladu sa Poslovnikom o radu Narodne skupštine.

 Predlog o objedinjavanju rasprave po tačkama 1. i 2. stavljen je na glasanje. Većina članova Odbora prihvatila je predlog o objedinjavanju rasprave o obe predložene tačke dnevnog reda.

 U raspravi u okviru objedinjenih tačaka dnevnog reda, učestvovali su predstavnici Ministarstva prosvete, nauke i tehnološkog razvoja Branko Ružić, ministar i Marijana Dukić Mijatović, državni sekretar. Takođe, u raspravi su učestvovali članovi Odbora Marko Atlagić, Branimir Jovančićević, Vladimir Obradović, Zoran Lutovac, Jahja Fehratović, Đorđe Pavićević, Dejan Ignjatović, kao i narodni poslanici koji nisu članovi Odbora Ivan Kostić i Boško Obradović.

 Nakon rasprave, Odbor je većinom glasova (11 - ZA, 4 – UZDRŽANA), **odlučio da prihvati Informaciju o radu Ministarstva prosvete, nauke i tehnološkog razvoja za period januar – mart 2022.** godine i Odbor je većinom glasova (10 - ZA, 4 – UZDRŽANA), **odlučio da prihvati Informaciju o radu Ministarstva prosvete, nauke i tehnološkog razvoja za period april – jun 2022. godine**

 Nakon glasanja, predsednik Odbora je obavestio prisutne, da će u skladu sa članom 229. Poslovnika Narodne skupštine, Odbor podneti izveštaj o razmatranju i prihvatanju obe informacije o radu Ministarstva prosvete, nauke i tehnološkog razvoja, za navedene periode.

 Sastavni deo ovog zapisnika je obrađen tonski snimak Treće sednice Odbora za obrazovanje, nauku, tehnološki razvoj i informatičko društvo, kao i tonski snimak.

 Sednica je završena u 15,20 časova.

 SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Dragan Luković prof. dr Marko Atlagić